
专砖讘"讗

诪讛专砖"讗 - 讞讬讚讜砖讬 讛诇讻讜转

讘讚"讛 讗讘讬讬 讗诪专 讻讜' 讚讻讞讬讛 讛讬讗 诇讻诇 讚讘专讬讛 讜诇讻讱 专讜讘注讛 讞讬讬讘 讻讜' 注讻"诇 讜诇注谞讬谉 砖转爪讬诇 讚讛讜讬 诪诇转讗 讚讟讜诪讗讛 讗讝诇讬谞谉 诇讞讜诪专讗 诇诪讬诇祝 诪讟讜诪讗转 讗讜讻诇讬谉 讗讘诇 讘专讜讘注讛 讚讛讜讬 讗讬住讜专讗 诇讗 讬诇驻讬谞谉 诪讟讜诪讗讛 诇讛讞诪讬专 讜砖讘拽讬谞谉 诇讬讛 讗讚讬谞讬讛 讚讻讞讬讛 讛讬讗 讻讚讗诪专讬谞谉 讘注诇诪讗 讗讬住讜专讗 诪讟讜诪讗讛 诇讗 讙诪专讬谞谉 讜讚讜"拽:





诪讛专"诐

讚"讛 讛讜讗讬诇 讜讬讻讜诇 诇讙讜专专讛 讜讻讜' 驻"讛 砖讬讻讜诇 诇讞讜转讻讛 讘讞转讬讻讜转 拽讟谞讜转 讜讻讜' 讜诇讗 讛讬讛 爪专讬讱 诇驻专砖 讻谉 讜讻讜'. 专"诇 砖诪驻专砖"讬 诪砖诪注 砖讻诇 讛讞转讬讻讜转 砖讞讜转讱 诪诪谞讛 讗驻讬诇讜 讘注讜讚讛 诪驻专讻住转 爪专讬讻讬谉 诇讛讬讜转 驻讞讜转 诪讻讝讬转 诇讻讱 拽讗诪专讬 讛转讜住' 砖诇讗 讛讬讛 爪专讬讱 诇驻专砖 讻谉 讗诇讗 砖讻诇 讛讞转讬讻讜转 讛专讗砖讜谞讜转 砖讞转讱 诪诪谞讛 讘注讜讚讛 诪驻专讻住转 讬讻讜诇讬谉 诇讛讬讜转 讗驻讬诇讜 讞转讬讻讜转 讙讚讜诇讜转 讜讛讗 讚拽讗诪专 讙诪专讗 讜诇讛注诪讬讚讛 注诇 驻讞讜转 诪讻讝讬转 专"诇 砖讘砖注讛 砖诪转谞讘诇转 讜驻讜住拽转 诪诇驻专讻住 爪专讬讱 诇讛注诪讬讚讛 砖诇讗 讬砖讬讬专 讘讛 讻讬 讗诐 驻讞讜转 诪讻讝讬转 讜拽"诇 讜转讬讘转 讟讜诪讗讛 爪专讬讱 诇诪讜讞拽讛 讻讬 讟"住 讛讬讗 讜讻讱 爪"诇 讜注诇 讛谞讘讬诇讛 讛讜讗 讚拽讗诪专 爪专讬讱 砖讬砖讬讬专 讜讬注诪讜讚 注诇 驻讞讜转 诪讻讝讬转:


讚"讛 讜诇讛注诪讬讚讛 注诇 驻讞讜转 诪讻讝讬转 讜讻讜' 讜讬"诇 讚讛转诐 讘谞讘讬诇讛 砖诪转讛 诇讙诪专讬 诪讛谞讬 爪讬专讜祝 讜讻讜'. 专"诇 讚讛转诐 拽讗诪专 砖讗驻讬' 讞爪讬 讻讝讬转 谞讘讬诇讛 诇讗 讘注讬 讛讻砖专 讛讜讗讬诇 讜住讜驻讜 诇讟诪讗 讟讜诪讗讛 讞诪讜专讛 讻砖诪爪专驻讜 注诐 讞爪讬 讻讝讬转 讗讞专 砖诇 谞讘讬诇讛 讛砖转讗 谞诪讬 砖诪爪专驻讜 注诐 砖讗专 讗讜讻诇讬谉 注讚 砖讛讜讗 讻讘讬爪讛 诪讟诪讗 讟讜诪讗转 讗讜讻诇讬谉 讜诇讗 讘注讬 讛讻砖专 讜注"砖:


讚"讛 谞讞专讛 讜讻讜' 讗诇讗 诪砖讜诐 讚诇讗 注砖讛 讘讛 讚专讱 砖讞讬讟讛 谞拽讟 讛讗讬 诇讬砖谞讗 讻诇讜诪专 谞讞专讛 讛转诐 驻砖讜讟 讚讗讬谉 讘讛 讟讜诪讗讛 讻诇诇 讜讻讜' 讻爪"诇 讜爪专讬讱 诇诪讞讜拽 讛讜讬"讜 砖诇 讜讛转诐 讜专"诇 讚讛转谞讗 讚讘专讬讬转讗 讚谞拽讟 讛讗讬 诇讬砖谞讗 讻讗讬诇讜 拽讗诪专 讜讘谞讞专讛 驻砖讜讟 讛讜讗 砖讗讬谉 讘讛 讟讜诪讗讛 讻诇诇 讜讻讜':


讚"讛 讜谞讻专讬 砖砖讞讟 讘讞诪讛 讟讛讜专讛 诇讬砖专讗诇 专讘讜转讗 谞拽讟 讜讻讜' 讻爪"诇. 讜诪砖诪注 诪讚讘专讬 讛转讜住' 讚讗讬诇讜 讘砖讘讬诇 砖讬讟诪讗 讟讜诪讗转 讗讜讻诇讬谉 诇讗 讛讬讛 爪专讬讱 诇诪谞拽讟 砖砖讞讟讛 诇讬砖专讗诇 讗诇讗 讗驻讬诇讜 砖讞讟 讛谞讻专讬 讘讛诪讛 讟讛讜专讛 诇注爪诪讜 讜注讜讚讛 诪驻专讻住转 诪讟诪讗讛 讟讜诪讗转 讗讜讻诇讬谉 讛讜讗讬诇 讜讬砖 讛讬转专 讗讻讬诇讛 讘讚讜讙诪转讛 讗诐 砖讞讟讛 讬砖专讗诇 讗讘诇 诪驻讬专讜砖 专砖"讬 诇讗 诪砖诪注 讛讻讬:


讚"讛 讗讘讬讬 讗诪专 讜讻讜' 讜讟注诪讗 诪砖讜诐 讚讻讞讬讛 讛讬讗 诇讻诇 讚讘专讬讛 讜讻讜'. 专"诇 讚诪驻讬专讜砖 专砖"讬 诪砖诪注 讚诇讗讘讬讬 诪住驻拽讗 诇讬讛 讗讬 讛讜讛 讞讬讛 讗讜 讛讜讛 诪转 讜讗讝讬诇 讛讻讗 诇讞讜诪专讗 讜讝讛 转讬诪讛 诇讞讬讬讘 诪讬转讛 讛专讜讘注讛 讚讗讬谉 诪讞讬讬讘讬诐 诪讬转讛 诪住驻拽 讗诇讗 讜讚讗讬 讗讘讬讬 住"诇 讚讻讞讬讛 讛讬讗 诇讻诇 讚讘专讬讛 讜讗驻讬' 讛讻讬 诪讟诪讗讛 讟讜诪讗转 讗讜讻诇讬谉 讻讬讜谉 讚讘转 讗讻讬诇讛 讛讬讗 讜讻讬讜谉 讚诪讟诪讗 讟讜诪讗转 讗讜讻诇讬谉 讗讬谉 住讘专讗 砖转爪讬诇 讜诇讻讱 讗讬谉 诪爪诇转 注诇 讛讘诇讜注讛:





讞讻诪转 砖诇诪讛

转讜住' 讘讚"讛 讛讜讗讬诇 讜讬讻讜诇 讻讜' 讜注诇 讛谞讘诇讛 讛讜讗 讚拽讗诪专 讻讜'. 谞"讘 专"诇 讘讻讝讬转 讛讗讞专讜谞讛 讗诐 注讚讬讬谉 诪驻专讻住转 讜讚讜"拽:


讘讚"讛 讗讘讬讬 讗诪专 讻讜' 讻讬讜谉 讚讘转 讗讻讬诇讛 讛讬讗 讻讜' 谞"讘 驻讬' 讜讻诇 讛讬讻讗 砖讘转 讗讻讬诇讛 讗讬谞讛 专讗讜讬讛 诇讛爪讬诇 讜拽"诇:





专砖"砖

讙诪专讗 [讜讛讗 讗讬转诪专 砖讞讟 讘讛 砖谞讬诐 讗讜 专"砖 讻讜' 讞讝拽讬讛 讗讜诪专 讗讬谞讛 诇讗讘专讬诐. 诪驻专砖"讬 诪砖诪注 讚讚讜拽讗 讘砖讞讟 讬砖专讗诇 (讜讻"讻 讛转讜专"注 讘讟讛专讜转 驻"讗 诪"讙) 讜诇讻讗讜专讛 诇讟注诪讜 讚专"讝 讘住诪讜讱 讚拽讗诪专 讬爪转讛 诪讻诇诇 讞讬讛 讗驻讬' 砖讞讟 注讜讘讚 讻讜讻讘讬诐 谞诪讬. 讜讗讜诇讬 讚讞拽讜 讛讗 讚砖讜谞讬谉 讚诇注讬诇 讚拽讗诪专讬 讜注讜讘讚 讻讜讻讘讬诐 讘讟讛讜专讛 讚诪砖诪注 讗讘诇 讘讟诪讗讛 诇讗. 讜讞讝拽讬讛 讗讬讬专讬 讘讛 诇转专讜爪讛. 讜讛谞讛 讛转讜专"注 讛拽砖讛 砖诐 诇讞讝拽讬讛 诪诪转谞讬转讬谉 讚砖诐 讚转谞讬 讙讘讬 注讜祝 讟诪讗 讜讗讬谉 砖讞讬讟转讛 诪讟讛专转讛 讚专"诇 讚讗讬谉 砖讞讬讟转 讬砖专讗诇 诪讟讛专转讛 诇讘"谞 讘讗讻讬诇讛 讜讻讚转专爪讛 诇注讬诇 讘讙诪专讗 (拽讘). 讜诇"谞 诇讬讬砖讘 讚讞讝拽讬讛 诪讜拽讬 诇讛 讻诪"讚 诇注讬诇 (讻讞) 讚讗讬谉 砖讞讬讟讛 诇注讜祝 诪讛"转. 讜讛转讜住' 诇注讬诇 (讻) 讻转讘讜 讚谞讞讬专讛 诪讬讛讗 讘注讬 讘住讬诪谞讬谉. 讜诇砖讜谉 讛讙诪专讗 诇注讬诇 (诇讙) 注讜讘讚 讻讜讻讘讬诐 讚讘谞讞讬专讛 住讙讬 诇讛讜 讜讘诪讬转讛 转诇讬讗 诪讬诇转讗. 讜讗诐 讻谉 讛"讛 注讜祝 诇讬砖专讗诇 讗讬谞讜 诪讜转专 讘砖讞讬讟讛 诪讛"转 注讚 砖转诪讜转 讗讞"讻. 讜讘讟讛专讜转 砖诐 诪"讗 讚转谞讬 砖讞讬讟转讛 讜诪诇讬拽转讛 诪讟讛专转 讗转 讟专驻转讛. 讘诇"讝 注"讻 诪讬讬专讬 讘诪转讛 讗讞"讻. 讚讘注讜讚讛 诪驻专讻住转 讙诐 讝讜诇转 讛砖讞讬讟讛 讗讬谞讛 诪讟诪讗讛 注讚 砖转爪讗 谞驻砖讛. 讜讘讝讛 讗"砖 诪讗讬 讚诇讗 转谞讬 砖诐 讘诪"讗 讜砖讞讬讟转讛 诪讟讛专转讛 (专"诇 讘讗讻讬诇讛 诇讘"谞 注讬' 讘转讜住' 诇注讬诇 拽讘 讚"讛 讗诇讗 讜讘诪砖"讻 砖诐) 讚讘讗诪转 讗讬谞讛 谞讬转专转 讘砖讞讬讟讛 诇讘讚 注讚 砖转诪讜转 讜讚讜"拽 讻讬 拽爪专转讬] :



砖诐 讜讛专讜讘注讛 讞讬讬讘 讚讛讗 讗"诪 讟讜诪讗转 谞讘诇讛. 讜谞专讗讛 讚讗驻讬' 讘讬砖专讗诇 讘讟讛讜专讛 讞讬讬讘 讛专讜讘注讛 讜讻讚讗诪专讬' 讘住谞讛讚专讬谉 (注讞) 讛专讜讘注 讗转 讛讟专驻讛 讞讬讬讘 讻讜' 诪"讚 诇讬讛讜讬 讻诪讗谉 讚诪砖诪砖 诪转 讻讜' 讚诪砖讜诐 讛谞讗讛 讛讜讗 讜讛讗 讗讬转 诇讬讛 讛谞讗讛. 讜讝讛讜 讙"讻 讻讜讜谞转 讗讘讬讬 讻讗谉 讚讛讗 讗"诪 讟"谞 讗诇诪讗 讞讬讛 讛讬讗 讜讗讬转 诇讬讛 讛谞讗讛 诪讬谞讛. 讜讗"讻 诪"诇 讟诪讗讛 讜诪"诇 讟讛讜专讛 讜诪"诇 砖讞讟讛 讻讜转讬 讜诪"诇 砖讞讟讛 讬砖专讗诇. 讜讻"诪 诇讛讚讬讗 讘专诪讘"诐 驻"讗 诪讛诇' 讗讬住讜专讬 讘讬讗讛 讛讬"讘. 讗讘诇 诇讗 讻谉 讻转讘讜 讛转讜住' 诇注讬诇 (注讚 讘) 讘讚"讛 诇诪注讜讟讬 讘转讬专讜抓 讛讗"谞 讜讛诪讙讬讛 讘讻"诪 砖诐 砖转诇讛 讚"讝 讘驻诇讜讙转转 讞讝拽讬讛 讜专讬讜"讞 讚诇注讬诇 拽讬"诇 讻专讬讜"讞 讚转谞讬 专"讗 讻讜转讬讛 诇"讚 讻诇诇. 讚讛讗 讗讘讬讬 拽讗诪专 讟注诪讗 诇驻讬 讚讗"诪 讟讜诪讗转 谞讘诇讛. 讜讘讝讛 讞讝拽讬讛 诪讜讚讛 讻讚诇注讬诇. 讜专砖"讬 砖讻' 诇讞讜诪专讗 诇讗 拽讗讬 讗诇讗 注诇 讛讗 讚讗讬谞讛 诪爪诇转. 讜诪砖讜诐 讚讗讬讻讗 讘' 爪讚讚讬谉 诪讟诪讗讛 讟"讗 讜诪爪诇转. 讜讙"讻 讗讬驻讻讗 讗讬谞讛 诪讟诪讗讛 讟"谞 讜诇讗 转爪讬诇 诇讻谉 驻讬专砖 讚讗讝诇讬谞谉 诇讞讜诪专讗. 讜讘讞谞诐 讛谞讬讞讜讛讜 讛转讜住' 讘转讬诪讛:



专砖"讬 讚"讛 诇诪讗讬 (讘住讜驻讜). 爪"诇 讻讟讛讜专讛 讘讻"祝:



转讚"讛 讛讜讗讬诇. 讜注诇 讛谞讘诇讛 讛讜讗 讚拽讗诪专 讻讜' 驻讞讜转 诪讻讝讬转. 诪砖"讻 讛诪讛专砖"讗 驻讬' 注诇 讻诇 注爪诪讜转 砖诇 谞讘诇讛 讻讜'. 诇"讚 讚讗讘专讬诐 讗讬谉 诇讛诐 砖讬注讜专 讗驻讬' 驻讞讜转 诪讻讝讬转 诪谉 讛谞讘诇讛 诪讟诪讗 讟讜诪讗转讜 (讗讛诇讜转 驻"讗 诪"讝). 讜注诪砖"讻 讘住讜祝 驻专拽讬谉. 讜讻讜讜谞转 讛转讜住' 注诇 讘砖专 讘诇讗 注爪诐:





讛讙讛讜转 讬注讘"抓

讙诪壮 讜讬讻诇 诇讙专讚讛 讻爪"诇:


专砖状讬 讚"讛 讗诪专 讞讝拽讛 讜讻讜壮 讛讜讗 讬讻讜诇 诇讙专讚讛 讙专讚讬诐 讻爪"诇:


讚"讛 讬驻讛 讬驻讛. 诪讬爪讬讗讛 谞驻砖讛 讛讬讗 讻爪"诇:


讚"讛 讗讞讚 注专讜诐 讜讻讜' 砖讞讬讟转 讟诪讗讛 讻爪"诇:


转讜住壮 讚"讛 讛讜讗讬诇 讜讻讜' 讜注诇 讛谞讘诇讛 讜讻讜壮 砖讬砖讬讬专 讜讻讜' 注诇 讟讜诪讗讛. 谞"讘 谞专讗讛 砖专"诇 讜注诇 注转 砖转转谞讘诇 讚讛讬讬谞讜 砖讬专讗讛 砖诇讗 转驻专讻住 注讜讚 拽讗诪专 砖讬讻讜诇 诇讙专讚讛 讻讜壮 讜住讬讜诐 讛诇砖讜谉 诪讙讜诪讙诐 诪讗讚 讜爪"诇 砖讬注诪讜讚 注诇 驻讞讜转 诪讻讝讬转:


讚"讛 讗讘讬讬 讜讻讜' 讜转讬诪壮 讗讬 住驻拽讗. 谞"讘 诇讗 讛讘谞转讬 转诪讬讛转 转讜住' 讚讛讗 专砖状讬 诇讗 拽讗诪专 讚住驻拽讗. 讗诇讗 诪讗讬 讚讗讬谞讛 诪爪诇转 讞讜诪专讗 讛讜讗 讚讗讞诪讬专讜 讘讛 专讘谞谉 讜讙讝专讜 砖诇讗 转爪讬诇 诪砖讜诐 讚讟诪讗讛 讟讜诪讗转 讗讜讻诇讬谉. 讚诇讗 诇讬转讬 诇诪讬诪专 诪转讛 谞诪讬 诪爪诇转. 讗讘诇 讚讗讜专讬讬转讗 讞讬讛 讛讜讗 诇讻诇 讚讘专讬讜 讜讚讗讬. 诇讻谉 讘讚讬讜拽 驻专砖"讬 讘讗讬谞讛 诪爪诇转 讚讜拽讗 讛讜讗 诇讞讜诪专讗. 讜讚转讜住壮 诪讙讜诪讙诪讬谉 砖诇讗 谞转谞讜 讟注诐 诇诪讛 讗讬谞讛 诪爪诇转:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜诪讬 讜讻讜' 谞讬讞讗 诇讬讛. 注讬' 诇注讬诇 讚祝 拽讟讝 注"讘 转讜讚"讛 讜诪讬:





讞讬讚讜砖讬 讞转"住

砖住讜驻讛 诇讟诪讗 讟讜诪讗讛 讞诪讜专讛 讛讬讬谞讜 讬砖专讗诇 讘讟诪讗讛 讗讘诇 谞讻专讬 讘讟讛讜专讛 讗讬谉 住讜驻讛 诇讟诪讗 讟讜诪讗讛 讞诪讜专讛 诇驻诪"砖 专诪讘"诐 驻"讗 诪讛诇' 讗讘讜转 讛讟讜诪讗讛 讛诇' 讬讜讚 讚砖讞讬讟转 谞讻专讬 谞讘诇讛 讜讗讬谞讛 诪讟诪讗讛 注"砖. 讗"讻 爪专讬讻讛 讛讻砖专:


讬砖谞讛 诇讗讬讘专讬诐 诇讗讜 诪转讛 讛讬讗 诇驻诪"砖 讛专诪讘"诐 谞拽讬讘转 讛讜砖讟 谞讘诇讛 诪讞讬讬诐 讗诇讗 砖讗讬谞讜 诪讟诪讗 诪讞讬讬诐 讜诪讻"砖 砖讞讟 讘讛 专讜讘 砖谞讬诐 爪"诇 讙讘讬 讟讜诪讗转 谞讘诇讛 讻转讬讘 讜讻讬 讬诪讜转 诪谉 讛讘讛诪讛 讘注讬谞谉 讙诪专 诪讬转讛 诪诪砖 诪砖讗"讻 诇讗讜 讚讗讻讬诇转 谞讘诇讛 砖诐 诇讗 谞讝讻专 诪讬转讛 讗诇讗 诇讗 转讗讻诇讜 讻诇 谞讘诇讛 讛专讬 讗驻讬' 诪住讜讻谞转 讛讜讛 住"讚 讚诇讬转住专 诪砖讜诐 谞讘诇讛 诇注讬诇 诇"讝 注"讗 讗"讻 讘砖讞讟 讘讛 专讜讘 砖谞讬诐 讛讜讛 谞讘诇讛 诪讞讬讬诐 诇专诪讘"诐 讜讻"讻 专砖讘"讗 专驻讗"讟 讜讚诇讗 讻转讜住' 诇注讬诇 诇"讘 注"讗 讚"讛 讜专诪讬谞讛讜 讜讻讜'. 讜诇驻"讝 谞讻专讬 讘讟讛讜专讛 讜诪驻专讻住转 讗讜 讗驻讬' 讬砖专讗诇 讘讟讛讜专讛 讜砖讞讬讟 砖讞讬讟讛 砖讗讬谞讛 专讗讜讬' 讜诪驻专讻住转 讛讗讜讻诇 讻讝讬转 诪诪谞讜 讬砖 讘讜 讗讬住讜专 讗诪讛"讞 讜讗讬住讜专 谞讘诇讛 讜诇驻"讝 讛讬讜 诪拽讜诐 诇讬讬砖讘 砖讬讟转 专砖"讬 诇注讬诇 讘讛诪讛 讘讞讬讬' 讘讞讝拽转 讗讬住讜专 讗诪讛"讞 注讜诪讚转 讜谞讚讞拽 专砖讘"讗 砖诪讜讞讝拽转 诪讗讬住讜专 诇讗讬住讜专 诪讗讬住讜专 讗诪讛"讞 诇讗讬住讜专 谞讘诇讛 诇讗讞专 诪讬转讛 讜诇讗 讛讬' 爪专讬讱 诇讻讱 讗诇讗 讘讻诇 讝诪谉 砖诪驻专讻住转 讜诪住讜驻拽讬诐 讗讬 砖讞讬讟 砖驻讬专 讗讜 诇讗 诪讜拽诪讬' 诇讛 讗讞讝拽转 讗诪讞"讛 讚诪注讬拽专讗 讜讗诪专讬谞谉 讚诇讗 砖讞讬讟 砖驻讬专 讜讛讜讛 诪驻专讻住转 讗诪讛"讞 讜讻讬讜谉 讚讗诪专讬谞谉 诇讗 砖讞讬讟 砖驻讬专 诪讟注诐 讞讝拽转 讗诪讛"讞 讗"讻 诪诪讬诇讗 谞诪讬 讛讜讛 谞讘诇讛 讻讚讗诪专讬谞谉 诪驻讜专讻住转 讗讬转 讘讬' 讘' 讗讬住讜专讬诐 讗讬住讜专 讗诪讛"讞 讜讚谞讘诇讛 讜砖讜讘 讗讞专 讛驻专讻讜住 砖诪转讛 诇讙诪专讬 诪讜拽诪讬谞谉 诇讛 讗讞讝拽转 谞讘诇讛 讚诪注讬拽专讗. 讗诇讗 讚讬"诇 讗讬谉 讗讬住讜专 谞讘诇讛 讞诇 注诇 讗讬住讜专 讗诪讛"讞 讜爪"注. 讜讘住' 砖讘 砖诪注转转讗 诇讛讙讗讜谉 讘注诇 砖诪谉 专讜拽讞 讘住讜祝 砖诪注转讗 讬"讘 讻' 诇讛拽砖讜转 讗讚诪讜拽诪讬' 讘讞讝拽转 讗诪讛"讞 讜诪讞讝拽讬谞谉 诪讗讬住讜专 讗诪讛"讞 诇讗讬住讜专 谞讘诇讛 讗讚专讘讗 谞讜拽诪讛 讗讞讝拽转 讟讛专讛 讚讘讞讬' 讛讬转讛 讟讛讜专讛 讜讗讬 谞讬诪讗 讚诇讗 砖讞讬讟 砖驻讬专 诪讟诪讗 讗"讻 谞讜拽诪讛 讘讞讝拽转 讟讛专讛 讜谞讬诪讗 砖讞讬讟 砖驻讬专. 讜转讬' 讻讬讜谉 讚讘砖注讛 砖诪驻专讻住转 谞诪讬 讟讛讜专讛 讛讜讗 讜讗驻"讛 讗讬 诇讗 砖讞讬讟 砖驻讬专 讗住讜专讛 讜诇讬讻讗 诇诪讬诪专 讗讜拽诪讗 讗讞讝拽转 讟讛专讛 讚讛讗 讗讻转讬 讟讛讜专讛 讜讗"讻 砖讜讘 讻砖驻讜住拽 讛驻专讻讜住 诇讗 转讞讝讜专 诇讛转讬专讗 讘诇讬 诪注砖讛 砖讬转讞讚砖 讘讛. 讜讛谞讛 住讘专讗 讝讜 讞讚砖讛 讛讜讗 讜拽' 讝讜 讗讬谞讛 诪讻专讬讞讛 诇讚讬谉 讘讚讘专 讞讚砖. 讚谞讛讬 讚诇讗 讛讬' 诇讘讛诪讛 讞讝拽转 讟讜诪讗讛 讗讘诇 讞讝拽转 讟讛专讛 诇讗 讛讬' 诇讛 诪注讜诇诐 讻讬 讻谉 讚专讱 讻诇 讘注诇讬 讞讬讬诐 砖诪注讜转讚讬谉 诇诪讜转 讜讬讟诪讗讜. 讗诐 诇讗 砖讬转讞讚砖 讘讜 诪注砖讛 讛砖讞讬讟讛 讜讻讬讜谉 砖诪住讜驻拽讬诐 讘诪注砖讛 砖讞讬讟讛 讗讬 砖讞讬讟 砖驻讬专 讜讛专讬 讛讬讗 诪转讛 诇驻谞讬谞讜 讛专讬 讛讬讗 讘讞讝拽转讛 砖讛讬' 注讜诪讚转 诇注讜诇诐 诇讻砖转诪讜转 转讟诪讗 讜住讘专讗 讝讜 讻' 专砖讘"讗 讜专讬讟讘"讗 讘讬讘诪讜转 诇"讗 注"讗 讙讘讬 住' 拽专讜讘 诇讜 住' 拽专讜讘 诇讛 讙讘讬 爪专转 讬讘诪讛 注"砖 讜转诇"诪:


诪住讬讬注 诇讬' 诇专讘 讗讬讚讬 讘专 讗讘讬谉 驻讬专砖"讬 讛讗 讚拽转谞讬 讗' 注讻讜"诐 诪讜转专 讘讜. 诪砖诪注 讚讛讗讬 讞讚讜转讗 讛讜讗 讜专诪讘"诐 驻住拽 讚诇讗 讻专讘 讗讬讚讬 讘专 讗讘讬谉 讜讻讘专 讻转讘转讬 讘讝讛 诇注讬诇 诇"讙 注"讗 讜讻注转 讚拽讚拽转讬 讘驻讬专砖"讬 砖讻' 讜诪诪转讬谉 诇讛 注讚 砖转爪讗 谞驻砖讛 讻讚转谞讬' 驻"讚 诪讬转讜转 住"讙 注"讗 讜讻讜' 讜讗住诪讻转讗 讚专讘谞谉 讘注诇诪讗 讛讜讗 注讻"诇 砖谞专讗讛 砖驻转 讬转专 诪讛 讘注讬 专砖"讬 讘讝讛 讙诐 住转诪讗 讚转诇诪讜讚讗 讛转诐 诪砖诪注 讘讛讚讬讗 砖讛讬讗 讚专砖讗 讙诪讜专讛 讻讻诇 讗讬谞讱 讚讛转诐 讗诇讗 砖讗讬谉 诇讜拽讬谉 注诇 诇讗讜 砖讘讻诇诇讜转 讜讻谉 驻住拽 讛专诪讘"诐 砖讛讜讗 讚讗讜专讬讬转讗 讗诇讗 砖讗讬谉 诇讜拽讬谉. 讜讻谉 诪砖诪注 拽爪转 诪讚诇讗 诪讬讬转讬 谞诪讬 讛讱 讚诪住' 讘专讻讜转 诇讗 转讗讻诇讜 拽讜讚诐 砖转转驻诇诇讜 注诇 讚诪讻诐 讗注"讻 诪砖讜诐 讚讛讛讜讗 讗住诪讻转讗 讛讬讗 诇讗 讞砖讘讬谞讛讜 注诐 讛谞讛讜 讚讛讜讛 讚讗讜专讬讬转讗 讜讗"讻 拽' 讗驻讬专砖"讬 讙诐 讘讘专讬讬转讗 讜讘讚专' 讗讬讚讬 讘专 讗讘讬谉 拽砖讛 诪讗讬 讛诪砖讱 讬砖 诇讘' 讚讬谞讬诐 讛诇诇讜 诪诪转讬谉 注讚 砖转爪讗 谞驻砖讛 讜讗' 讙讜讬 讜讗' 讬砖专讗诇 诪讜转专 讘讛. 讗注"讻 讬"诇 讚住讘专讗 讛讜讗 讻讬讜谉 讚讘讗诪转 讗诪讛"讞 讛讜讗 讗诇讗 砖讛转讜专讛 讛转讬专讛 诇讬砖专讗诇 讘砖讞讬讟讛 诪讙讝"讛 讜诪诪讬诇讗 讛讜讗 诇讘"谞 诪砖讜诐 诪讬 讗讬讻讗 诪讬讚讬 讗讘诇 讘讗诪转 讛讜讗 讗诪讛"讞. 讜讗"讻 讻讬讜谉 讘砖注讛 砖谞讞转讱 诪谉 讛讞讬 讛讬讗 讗住讜专 诇讬砖专讗诇 诪讟注诐 诇讗 转讗讻诇讜 注诇 讛讚诐. 讜讗"讻 讻诇 讗讜转讜 讛讝诪谉 注讚 砖转爪讗 谞驻砖讛 诇讗 砖讬讬讱 诪讬 讗讬讻讗 诪讬讚讬 讜讘"谞 谞讛专讙 注诇讬讜 讘讗诪转 诪砖讜诐 讗诪讛"讞. 讜讗"讻 砖讜讘 讻砖讬爪讗讛 谞驻砖讛 讗注"讙 讚讛讜转专 诇讬砖专讗诇 讗"讗 诇讛转讬专讛 诇讘"谞 讻讬讜谉 砖讗讘专 讝讛 讛讜驻专砖 诪讛讞讬 讜讘砖注转 驻专讬砖转讜 谞讛专讙 注诇讬讜 讗"讻 讘诪讛 讬讜转专 注讻砖讬讜 讻讱 讛讬讜 讛住讘专讗 诇讜诪专 诪砖讜"讛 拽诪"诇 讘专讬讬转讗 讜专讘 讗讬讚讬 讘专 讗讘讬谉 讗注"讙 砖爪专讬讱 诇讛诪转讬谉 注讚 砖转爪讗 谞驻砖讛 诪"诪 讗' 讙讜讬 讜讗' 讬砖专讗诇 诪讜转专 讘讛. 讜讛讜拽砖讛 诇专砖"讬 诪"讟 讘讗诪转 诇讛转讬专 诇讘"谞 讗注"讻 讚讛讗讬 讚专砖讗 讗住诪讻转讗 讘注诇诪讗 讛讜讗 讜诪谉 讛转讜专讛 诪讜转专 诇讬砖专讗诇 诪讬讚. 讜住"诇 诇专诪讘"诐 讚注"讻 住讜讙讬讗 讚住谞讛讚专讬谉 讚住"诇 讚讗讜专讬讬转讗 讛讜讗 讻讗砖专 讛讜讻讞转讬 诇注讬诇 讗"讻 讛讱 住讜讙讬讗 驻诇讬讙讬 讗讚讘专讬讬转讗 讜讗讚专' 讗讬讚讬 讘专 讗讘讬谉 讜讘讗诪转 讗住讜专 诇讘"谞 讜驻住拽 专诪讘"诐 讻讜讜转讬':


讜讘驻' 讻诇 砖注讛 讻讚驻专讬讱 诇专' 讗讘讜讛讜 诪讛讗 讚诇讗 讬讜砖讬讟 讗讚诐 讗诪讛"讞 诇讘"谞 讛讗 诇讻诇讘讜 砖专讬 讛讜"诪 诇砖谞讜讬讬 讘诪驻专讻住转 讗讜 讘讘谞讬 诪注讬诐 讗诇讗 诪砖讜诐 讚讗讬讻讗 驻诇讜讙转讗 讘讛讗 谞讬讞讗 诇讬' 诇砖谞讜讬讬 讛讗诪转 讚讗诪讛"讞 讗讬转拽砖 诇讚诐 讜砖专讬 讘讛谞讗讛 诇讻讜诇讬 注诇诪讗:


讜讛专讜讘注讛 讞讬讬讘 爪"注 讘住谞讛讚专讬谉 注"讞 注"讗 拽讗诪专 专讘讗 讛专讜讘注 讗转 讛讟专驻讛 讞讬讬讘 住讚"讗 讛"诇 诪砖诪砖 诪转 拽诪"诇 诪砖讜诐 讛谞讗讛 讛讜讗 讜讛讗 讗讬转 诇讬' 讛谞讗讛 注"砖 讜讛"诇 诇讗砖诪注讬谞谉 专讘讜转讗 讟驻讬 讗驻讬' 讛诪砖诪砖 讜专讜讘注 诪讬 砖谞砖讞讟 讘讜 专讜讘 砖谞讬诐 讜诪驻专讻住 讗诐 诇讗 谞砖讞讟讛 讘讛诪讛 讻讛诇讻讛. 讜诇讻讗讜专讛 讬"诇 专讘讗 驻诇讬讙 讗讚讗讘讬讬 讚讛讻讗 讜诇讟注诪讬' 讗讝讬诇 讚住"诇 诇注讬诇 诇"讘 注"讘 讚谞驻住诇讛 讘砖讞讬讟讛 谞讘诇讛 讛讜讛 讜诇专诪讘"诐 谞讘诇讛 诪讞讬讬诐 讗诇讗 砖讗讬谞讜 诪讟诪讗 诪讞讬讬诐 讗讘诇 讗讬住讜专 谞讘诇讛 讗讬转 讘讬' 诪讞讬讬诐. 谞诪爪讗 讛专讜讘注讜 驻讟讜专 讚讻' 诪讛专砖"讗 讘砖诪注转讬谉 讚讟讜诪讗讛 讬诇驻讬谞谉 诪讟讜诪讗讛 讜讗讬住讜专 诪讗讬住讜专 谞诪爪讗 讛专讜讘注讛 诪谞"诇 诇诪讬诇祝 诪讗诪讛"讞 讚讞砖讬讘 讞讬 讜诇讞讬讬讘 讛专讜讘注讛 谞讬诇祝 诪讗讬住讜专 谞讘诇讛 讚讞砖讬讘讛 讻诪转讛 讜驻讟讜专 讛专讜讘注讛. 讗讱 讛专诪讘"诐 驻住拽 讛讱 讚讛专讜讘注讛 讞讬讬讘 讜爪"注. 讙诐 诪住转讬诪转 诇砖讜谉 讛专诪讘"诐 诪砖诪注 讚讗驻讬' 谞砖讞讟 讻讚讬谞讜 讜诪讜转专 讘讗讻讬诇讛 诪"诪 讛专讜讘注讜 讞讬讬讘 讚讚讜拽讗 诇注谞讬谉 讛讬转专 讗讻讬诇讛 讛讜讛 讙讝"讛 讗讘诇 讘注诇诪讗 讞讬 讛讬讗 诇讻诇 讚讘专讬讜 讜爪"注 讜注讬讬谉 诇注讬诇 讘' 注"讘 讘转讜住' 讚"讛 讜讘诪讜拽讚砖讬诐 讜讻讜' 讜讻转讘转讬 砖诐 讚诇转讬' 拽诪讗 讚转讜住' 讛讜讛 住"诇 讘拽讚砖讬诐 讚诪讞讜住专 讝专讬拽讛 讛讜讛 驻专讻讜住 讻讞讬 讗驻讬' 诇注谞讬谉 讟讜诪讗讛 讗驻讬' 讘砖讞讬讟讛 讻砖专讛 注"砖:


讗诪专 专"讛 讜讛讜讗 砖讻谞住讜. 专诪讘"诐 驻住拽 诇讛讗 讚专"讛 讜讻' 讛专讗讘"讚 讛讗 专"讛 讗诇讬讘讗 讚专' 讬讛讜讚讛 讜讗诇讬讘讗 讚专' 讬砖诪注讗诇 讜讗谞谉 拽诪"诇 讻专"注 讜讻' 讻"诪 讗注"讙 讚专讘 讛讜讗 诪驻专砖 诇讚专' 讬讛讜讚讛 讜讚专' 讬砖诪注讗诇 诪"诪 讛讗 讗讬讻讗 谞诪讬 讗讬讚讱 讚专"讛 讚讗诪专 讘' 讞爪讗讬 讝转讬诐 砖讬砖谞谉 注"讙 讛注讜专 讛注讜专 诪讘讟诇谉 砖讛讜讗 讗诇讬讘讗 讚专"注 讜讗"讻 讗讬谉 诇诇诪讜讚 诪专"讛 讜拽' 讗讛专诪讘"诐. 讜诇驻注"讚 诇诪住拽谞讗 诇拽诪谉 拽讻"讚 注"讗 讻讬 讗转讗 专讘讬谉 讜讻诇 谞讞讜转讬 讬诪讗 讗诪专讬 讗专讬砖讗 讜讻讚专"驻 讘诪专讜讚讚 讜拽' 诪讛 注诇讛 注诇 讚注转诐 诇讗讜拽诪讬 讘诪专讜讚讚 讜诇诪讛 诇讗 转转驻专砖 专讬砖讗 讻驻砖讜讟讛 讜讘讬谉 驻诇讟转讜 住讻讬谉 讜讘讬谉 讞讬' 讗诇讗 讚住"诇 讚讛谞讬 转专转讬 诪转谞讬转讬谉 讗讛讚讚讬 讗讬转诪专 讜讚专' 讛讜谞讗 讚砖诪注转讬谉 讜讚专' 讬讜讞谞谉 诇拽诪谉 讞讚讗 讛讜讗. 诪转谞讬转讬谉 讚专讬砖 驻专拽讬谉 诪讬讬专讬 诪砖谞讬 讞爪讗讬 讝讬转 砖讗讬谞诐 诪专讜讚讚讬谉 讗诇讗 诪拽讜讘爪讬谉 讜讗驻"讛 住"诇 诇转"拽 讚讘讟讬诇 诇讙讘讬 注讜专 讜驻诇讬讙 专' 讬讛讜讚讛 讜讗诪专 讗诇诇 讛诪讻讜谞住 注诇讬讜 讜驻讬专砖讜 专"讛 讘砖讛讻谞讬住讜 讘讬讚讬诐 讜讛讞砖讬讘讜 讜讻诇 讝讛 讘讗讬谞讜 诪专讜讚讚 讜讙诐 专"注 诪讜讚讛 讗诇讬讘讗 讚专' 讬讛讜讚讛 讚讛诇讻转讗 讻讜讜转讬' 诪讚诪驻专砖 专"讛 讚讘专讬讜. 讜诇拽诪谉 驻诇讜讙转转 专' 讬砖诪注讗诇 讜专"注 讘砖谞讬 讞爪讗讬 讝讬转讬诐 谞驻专讚讬诐 讜诪专讜讚讚讬诐 讚讛讜讛 转专转讬 诇专讬注讜转讗 讘' 讞爪讗讬 讝讬转讬诐 谞驻专讚讬诐 讜讙诐 诪专讜讚讚讬诐 讜讘讛讗 住"诇 诇专"注 讚诪讘讟诇 注讜专 讜讗讬谉 诪讜注讬诇 讻讬谞讜住 讜讗讛讗 拽讗诪专 专"讛 讘' 讞爪讗讬 讝讬转讬诐 讛注讜专 诪讘讟诇谉 诇讜诪专 讚专"注 讗驻讬' 讘驻诇讟转讜 讞讬' 住"诇 讛注讜专 诪讘讟诇 讻讬讜谉 讚诪专讜讚讚讬谉 讛谉. 讜讛砖转讗 讛讜讛 住讚"讗 讻讬 讛讬讻讬 讚住讬驻讗 讘砖谞讬 讞爪讗讬 讝讬转讬诐 讚驻诇讬讙讬 专"讬 讜专"注 讘诪专讜讚讚 讜驻诇讟转讜 讞讬' 诪讬讬专讬 讛"谞 讘讻讝讬转 砖诇诐 讚专讬砖讗 讗驻讬' 讘诪专讜讚讚 讜驻诇讟转讜 住讻讬谉 拽诪"诇 专' 讬讜讞谞谉 讜专讘讬谉 讜谞讞讜转讬 讬诪讗 讘讻讝讬转 砖诇诐 讗诐 讛讜讗 诪专讜讚讚 讘注讬谞谉 驻诇讟转讜 讞讬' 讗讘诇 驻诇讟转讜 住讻讬谉 讘讟讬诇:





讚讜专 专讘讬注讬

注状讘 讙诪专壮 讗诪专 讞讝拽讬壮 讛讜讗讬诇 讜讬讻讜诇 诇讙讜专专讛 讜诇讛注诪讬讚 注诇 驻讞讜转 诪讻讝讬转, 注讬讬谉 讘诇讘 讗专讬壮 讝状诇 讚讝讛讜 讚讘专 讛谞诪谞注 拽爪转 砖讬讗讻诇谞讛 讻讜诇讛 讜注讚讬讬谉 转讛讬壮 诪驻专讻住转. 讜讗谞讬 转诪讛 注诇 诇砖讜谞讜 砖讻转讘 砖讛讜讗 谞诪谞注 拽爪转, 讛诇讗 讻讘专 讘讬讗专谞讜 诇注讬诇 讚祝 诇状讘 注状讘 讜讘砖讗专 诪拽讜诪讜转 讚谞讬讟诇 讛诇讘 诇讞讜讚 诪转讛 讙诪讜专讛 讛讜讛 讻诪讜 讛讜转讝 讛专讗砖, 讜讗讬讱 讬注诇讛 注诇 讛讚注转 诇讗讻讜诇 讻诇 讘砖专讛 注讚 砖诇讗 转砖讗专 讗驻讬诇讜 讻讝讬转 讘砖专 讜讛讬讗 注讚讬讬谉 讞讬壮 讜诪驻专讻住转. 讜诇讻谉 谞专讗讛 诇驻注状讚 讚讻讜讜谞转 讞讝拽讬壮 讛讜讗 诇讜诪专 讚诇讗 砖讬讬讱 讻讗谉 住讜驻讛 诇讟诪讗 讟讜诪讗讛 讞诪讜专讛 讻诪讜 讘谞讘诇转 注讜祝 讟讛讜专, 讚讛讗讬 讻讗砖专 讛讜讗 注转讛 诪爪讬 诇讟诪讗 讟讜诪讗讛 讞诪讜专讛 注状讬 讗讻讬诇讛, 讗讘诇 讘讛诪讛 诪驻专讻住转 讚讛讞讬讜转 诪爪讬诇 诪谉 讛讟讜诪讗讛, 讗注状驻 砖住讜驻讛 诇诪讜转 讜讗讝 转讟诪讗 讗讬谉 讝讛 诪拽专讬 住讜驻讛 诇讟诪讗 讟讜诪讗讛 讞诪讜专讛, 讜讻讗砖专 诇住讘专讗 讝讜 讻讬讜讜谞讜 讘转讜住壮 讚状讛 讜诇讛注诪讬讚讛, 讜诇讞讝拽 住讘专讗 讝讜 拽讗诪专 讛讜讗讬诇 讜讬讜讻诇 诇讙专专讛 讜讻讜壮, 讜专状诇 讚讗诇讜 讛讬壮 讘诪爪讬讗讜转 诇讙专专讛 讞转讬讻讜转 讞转讬讻讜转 诇讗 讛讬转讛 讘讗讛 诇讬讚讬 讟讜诪讗转 谞讘诇讜转 讻诇诇, 讜谞讬讛讜 讚讗讬谞讜 讘诪爪讬讗讜转 诪状诪 诪讛谞讬 讚注转讛 讘注讜讚讛 讘讞讬讜转讛 诇讗 诪拽专讬 住讜驻讛 诇讟诪讗 讟讜诪讗讛 讞诪讜专讛. 讜诪驻谞讬 砖住讘专讗 讝讜 讚讞讜拽讛 讬驻讛 注砖讛 讛专诪讘状诐 讝状诇 讚讚讞讗讛 诪讛诇讻讛 讜讚讜状拽.


注状砖 讙诪专壮 讜诪讬 讗诪专 讞讝拽讬壮 讛讻讬, 讜讛讗 讗讬转诪专 讜讻讜壮, 讞讝拽讬壮 讗诪专 讗讬谞讛 诇讗讘专讬诐 诪转讛 讛讬讗 讜讻讜壮 讬爪讗讛 诪讻诇诇 讞讬讛 讜诇讻诇诇 诪转讛 诇讗 讘讗讛 注讻状诇 讛讙诪壮. 讜讛谞讛 讛转状讞 拽诪转诪讛 讚诇讞讝拽讬壮 诇诪讛 诇讬 诪讞砖讘讛 讻诇诇 讻讬讜谉 讚讛讜讛 讗讜讻诇 讙诪讜专 诇讘状谞, 讜讛诇讘 讗专讬壮 诪讜住讬祝 讘转讬诪讛 讚诪状砖 讘谞讻专讬 讚讟诪讗讛 诇讗, 讻讬讜谉 讚讗讬谉 讘讛 讗讬住讜专 讗讘诪讛状讞. 讜讛讜讗 谞讚讞拽 诪讗讚 注讬讬状砖. 讜讗谞讬 诪讜住讬祝 讘转讬诪讗 讚诪状砖 砖讞讬讟讛 讚讛讗 谞驻住拽讜 讗讜 谞注拽专讜 讛住讬诪谞讬诐 谞诪讬 讛讚讬谉 讻谉. 讗讜诇诐 诇驻注状讚 谞专讗讛 讘专讜专 讚讛讗 讚住状诇 诇讞讝拽讬壮 讚砖讞讟 讘讛 砖谞讬诐 讬爪讗讛 诪讻诇诇 讞讬讛 讚讜拽讗 讘砖讞讬讟讛 讛讜讙谞转 讛讚讬谉 讻谉 讗讘诇 砖讛讛 讜讚专住 讜诪讻状砖 谞讞专 讗讜 注拽专 讛住讬诪谞讬诐 讗讬谞讛 讗诇讗 讻讟专驻讛 讘注诇诪讗, 讜诇讗讜 讚讜拽讗 讗诇讬讘讗 讚专状讬 拽讗诪专 讻谉 诇拽诪谉 讘讙诪壮 讗诇讗 讞讝拽讬壮 谞诪讬 诪讜讚讛 诇讝讛, 讚注讬拽专 讟注诪讗 讚讞讝拽讬壮 讛讜讗 诪讚砖专讬 诇谉 诇讗讻讜诇 讗讞专 讛砖讞讬讟讛 诪讬讚 拽讜讚诐 砖转爪讗 谞驻砖讛 (讜讻讗砖专 讘讬讗专谞讜 讘驻转讬讞讛 讚讛讬转专 讝讛 诇专状注 诪讜讻讞 诪拽专讗 注讬讬状砖) 诪讝讛 讚谉 讚砖讞讬讟讛 讛讜讙谞转 诪砖讜讛 诇讛 讻讗讬谞讛 讞讬讛 注讻状驻, 诇讻谉 讗讬谉 讘讛 诪砖讜诐 讗讘诪讛状讞 讜讛转谞讗 讘诪砖谞转讬谞讜 讗砖诪注讬谞谉 讚讛状讛 讘讟诪讗讛 讻砖砖讞讟 讬砖专讗诇 讗讜 讘讟讛讜专讛 讻砖砖讞讟 谞讻专讬 讚讬砖 讘讜 爪讚 砖讞讬讟讛 讗讜 诪爪讚 讛砖讜讞讟 讗讜 诪爪讚 讛谞砖讞讟, 诪砖讜讜讬壮 诇讬壮 讗讜讻诇讗 诇讟诪讗 讟讜状讗 讜诪诪讬诇讗 讛状讛 砖诇讗 诇讞讬讬讘 讗讗讘专 诪讛状讞 讜专壮 讗住讬 诪讘讗专 诇谉 讚讘注讬谞谉 谞诪讬 诪讞砖讘讛 诇讛讗讻讬诇讛 讻讚讬 砖转讞砖讘 讗讜讻诇 诇讙讘讬 讟讜状讗, 讜诪诪讬诇讗 讙诐 砖诇讗 转讛讗 讘讛 诪砖讜诐 讗讘诪讛状讞. 讗讜 谞讗诪专 讚诇讛 诇讗 讘注讬谞谉 诪讞砖讘讛 讻诇诇, 讚讛诪注砖讛 砖讞讜转讱 诪诪谞讛 讗讘专 诇讗讻诇讜 讞砖讜讘讛 讬讜转专 诪诪讞砖讘讛, 讗讘诇 讻诇 讝讗转 专拽 讘诪注砖讛 砖讞讬讟讛 讛讜讙谞转 讜讘讬砖专讗诇 讘讟诪讗讛 讜讘谞讻专讬 讘讟讛讜专讛, 讗讘诇 讘砖讞住专 讗讞转 诪讛谞讬 转谞讗讬诐 讗讬谉 讘讜 讗诇讗 诪注砖讛 讟专驻讜转 讘注诇诪讗, 讗注状讙 讚谞驻住拽讜 砖谞讬 讛住讬诪谞讬诐, 讜讻讞讬壮 转讞砖讘 讛谉 诇讙讘讬 讟讜状讗 讜讛谉 诇讙讘讬 讗讬住讜专 讗讘诪讛状讞.


讗讘诇 诪讛 讚拽砖讛 注诇 讚注转 讞讝拽讬壮 讛讜讗, 讚讻讬讜谉 讚讙诐 诇讚讬讚讬壮 专拽 讘砖讞讬讟讛 讛讜讙谞转 讛讚讬谉 讻谉, 讜诪讻讞 讙讝讛状讻 讚讛转讬专讛 讛转讜专讛 诇讗讻讜诇 诪讬讚 讘注讜讚讛 诪驻专讻住转, 诪谞状诇 讚讛讚讬谉 讻谉 讙诐 诇讙讘讬 讟讜状讗 讜讛注诪讚讛 讜讛注专讻讛 讜诇讙讘讬 讛专讘注讛 讚诇讻诇 诪讬诇讬 讞砖讬讘讗 讻讗讬谞讛 讞讬讛, 讚诇诪讗 专拽 诇讙讘讬 讗讬住讜专 讗讘诪讛状讞 讛转讬专讛 讛转讜专讛, 讜讗讬 讻讚讬 砖诇讗 转讛讬壮 讙讝讛状讻 讬诇驻讬谞谉 诪砖诐 讚诇讻诇 诪讬诇讬 讬爪讗讛 诪讻诇诇 讞讬讛, 住讻状住 讙讝讛状讻 讛讜讗 讚讚讜拽讗 讘砖讞讬讟讛 讛讜讙谞转 讬爪讗讛 诪讻诇诇 讞讬讛 讗讘诇 讘谞讞讬专讛 讗讜 注拽讬专讛 诇讗 讗注状讙 讚讘讟讘注 讛注谞讬谉 讗讬谉 砖讜诐 谞驻拽讜转讗 讘讝讛 讗讬 砖讞讟 讗讜 谞讞专 讜注拽专, 讜注讬讬谉 注讜讚 诇拽诪谉 讗诇讬讘讗 讚专壮 讬讜讞谞谉 讘讝讛 讜讚讜状拽.


注状砖 专状讬 讗诪专 讬砖谞讛 诇讗讘专讬诐, 诇讗讜 诪转讛 讛讬讗. 驻讬壮 讗诇讗 讻讞讬壮 诇讻诇 讚讘专讬讛 诇注谞讬谉 讗讘诪讛状讞 讜讻谉 诇注谞讬谉 讛专讘注讛 讜诇注谞讬谉 讛注诪讚讛 讜讛注专讻讛, 讗诇讗 诇注谞讬谉 讟讜状讗 讘诇讘讚 讛讜讛 讻诪转讛 讜讻谉 砖诇讗 转爪讬诇 讛讘诇讜注讬谉 讘转讜讻讛 讘讗讜讛诇 讛诪转 讻讚诇拽诪谉. 讜注讬讬谉 讘诇讘 讗专讬壮 讚拽诪转诪讛 诇诪讛 诇讗 转爪讬诇 讛讞讬讜转 讙诐 诪讟讜状讗, 讜诪状砖 诪讚讙讬诐 讜讘谉 驻拽讜注讛 讚讗讬谉 讟注讜谞讬诐 砖讞讬讟讛, 讜诪状诪 讛讞讬讜转 诪爪诇转 诪讟状讗 讜讻诪砖状讻 讛转讜住壮 诇注讬诇 驻状讗 注状讘 讚状讛 讛讜讗讬诇, 讜诇讻谉 讬爪讗 诇讞讚砖 讘讚讘专 讛讞讚砖 讚讛讗讬 讚诪拽讘诇 讟讜诪讗转 讗讜讻诇讬谉 讘注讜讚讛 诪驻专讻住转 讘讗诪转 专拽 诪讚专讘谞谉 讛讜讗, 讛讜讗讬诇 讜谞专讗讬转 讻砖讞讜讟讛, 讜诪砖状讛 讘谞讞专讛 讗讬谞讛 诪拽讘诇转 讟讜状讗 讚讗讜拽诪讬 讗讚讗讜专讬讬转讗 讚讛讞讬讜转 诪爪讬诇, 讜诪住讜诇拽 讘讝讛 诪讛 砖注诪讚 讘讜 讛专讗讘状讚 讝状诇 驻状讙 诪讟讜状讗, 讗讘诇 诇讞讝拽讬壮 讚住状诇 讚诪驻专讻住转 讗讬谞讛 讻讞讬讛 讘讗诪转 诪拽讘诇 讟讜状讗 诪讛状转 注讻讚状拽 注讬讬状砖. 讜讗谞讬 转诪讛 讚诇驻讬 讚讘专讬讜 诇讞讝拽讬壮 讘讗诪转 讗讬谉 讞讬诇讜拽 讘讬谉 砖讞讬讟讛 诇谞讞讬专讛, 讜讘讬谉 讟诪讗讛 讜谞讻专讬 诇讟讛讜专讛 讜讬砖专讗诇 讜讝讛 讜讚讗讬 诇讬转讗 讻诪讜 砖讘讬讗专谞讜, 讜讛讜讗 讝状诇 诇砖讬讟转讬壮 讗讝讬诇 砖讻转讘 诇诪注诇讛 讚讙诐 诇讞讝拽讬壮 讗住讜专讛 诪驻专讻住转 诇讘状谞 讘讗讬住讜专 讘注诇诪讗 讻诪讜 讗讘诪讛状讞 砖诇 注讜祝 诇专诪讘状诐. 讜讻诇 讝讛 讚讜讞拽 讗讞专 讚讜讞拽 讜讗讞专讬 讻诇 讛讚讞讜拽讬诐 注讚讬讬谉 诇讗 讬转讬讬砖讘 诇诪讛 谞讻专讬 讘讟诪讗讛 诇讗 诪讛谞讬 诪讞砖讘转 注爪诪讜 诇讗讻诇讛 诇讛讬讜转 诪砖讜讜讬壮 讗讜讻诇讗. 讛讗 讞讚讗 砖谞讬转 拽砖讛 诇讬 注诇 讚讘专讬讜 讚诪砖诪注 讚诇讗 拽砖讬壮 诇讬壮 注诇 讬砖专讗诇 讘讟讛讜专讛 讻诇讜诐 讜诇讻谉 谞讬讞讗 诇讬壮 讚诪讚专讘谞谉 讛讞诪讬专讜 讘讬砖专讗诇 讘讟诪讗讛 讜诇谞讻专讬 讘讟讛讜专讛 讚谞专讗讛 讻砖讞讬讟讛 讻砖专讛 讚诪拽讘诇 讟讜状讗 诪讛状转, 讜讘讗诪转 诇驻讬 拽讜砖讬讬转讜 讝讛 诇讬转讗 讚讙诐 讘砖讞讬讟转 讻砖专讛 讘注讜讚讛 诪驻专讻住转 转拽砖讛 诪状砖 诪讚讙讬诐 讜讘谉 驻拽讜注讛 讚讛讞讬讜转 诪爪讬诇 诪讟讜状讗. 讜讝讛 讛讬壮 诪拽讜诐 诇讬讬砖讘 诇讚注转 讛转讜住壮 诇注讬诇 驻状讚 注状讗 讚状讛 讘注讬谞谉 讛注诪讚讛 讜讛注专讻讛 讚住讘专讜, 讚讘砖讞讬讟讛 讻砖专讛 讘讗诪转 讗讬谞讛 讻讞讬讛 诇讗 诇注谞讬谉 讛专讘注讛 讜诇讗 诇注谞讬谉 讛注诪讚讛 讜讛注专讻讛 讚讘讛讗 讚讛转讬专讛 讛转讜专讛 诇讗讻讜诇 讘讞讜转讱 讻讝讬转 诪诪谞讛 讘注讜讚讛 诪驻专讻住转, 讙诇转讛 诇谉 讚讛砖讞讬讟讛 讛讻砖专讛 诪砖讜讜讬壮 诇讛 讻诪转讛 诇讙诪专讬 讜诪诪讬诇讗 诇讻诇 诪讬诇讬, 讗讘诇 诪讛 讬注谞讛 诇讚注转 讛专诪讘状诐 讝状诇 讚住状诇 讚讙诐 讘砖讞讬讟讛 讻砖专讛 讛讜讛 讻讞讬讛 诇讻诇 讚讘专讬讛 讻诪讘讜讗专 诪转讜讱 驻住拽讬讜 讘驻状讗 诪讛诇壮 讗状讘 讜讘驻状讗 诪讗讘讛状讟 注讬讬状砖. 讜讗状讻 讟讜状讗 诇诪讛 转讟诪讗 诪讛状转 讜诇讗 谞讗诪专 讚讛讞讬讜转 诪爪诇转 讜讗讬 诪砖讜诐 讚讗讬谉 讘讛 诪砖讜诐 讗讘诪讛状讞, 讛诇讗 讙讝讛状讻 讛讜讗 诇注谞讬谉 讝讛 诇讘讚 讛讗 诇砖讗专 诪讬诇讬 讛讜讛 讻讞讬壮. 讜诇讻谉 谞专讗讛 诇驻注状讚 讚讘讬谉 诇讞讝拽讬壮 讜讘讬谉 诇专状讬, 讛讗 讚诪驻专讻住转 讛谉 讘讟讛讜专讛 讜讛谉 讘讟诪讗讛 讘砖讞讬讟讛 讻砖专讛 注状讬 讬砖专讗诇 讚诪讟诪讗 讟讜诪讗转 讗讜讻诇讬谉 诪讛状转 讛讜讗, 讜讗注状讙 讚诇砖讗专 诪讬诇讬 讛讜讛 讻讞讬壮, 诪状诪 讛诪注砖讛 讜讛诪讞砖讘讛 诪砖讜讜讬壮 诇讬壮 讗讜讻诇讗, 讜讗讬谉 诇讚诪讜转 讝讗转 诇讚讙讬诐 讜诇讘谉 驻拽讜注讛, 讚诇讗 谞注砖讛 诪注砖讛 诇讛砖讜讜转讜 讗讜讻诇, 讜讘驻专讟 诇讚注转 讛专诪讘状诐 讝状诇 讚讘谉 驻拽讜注讛 砖讛驻专讬住 注讙状拽 讘注讬 砖讞讬讟讛 诪讛状转 讻讗砖专 讘讬讗专转讬 讘诪拽讜诪讜, 讚诇讬讻讗 诪讝讛 砖讜诐 专讗讬壮 讜讚讜状拽.


转讜住壮 讚状讛 讛讜讗讬诇 讜讬讜讻诇 诇讙专专讛 讜诇讛注诪讬讚讛 驻讞讜转 诪讻讝讬转, 驻状讛 讜讻讜壮 讜诇讗 讛讬壮 爪专讬讱 诇驻专砖 讻谉 讗诇讗 讗驻讬诇讜 讞转讬讻讜转 讙讚讜诇讜转 讜讘诇讘讚 砖诇讗 讬讛讬壮 讗讘专讬诐, 讚讘诪讛状讞 诇讗 诪讟诪讗 讜讻讜壮 注讻状诇. 讜诇驻注状讚 谞专讗讛 讚讘讚拽讚讜拽 讙讚讜诇 驻讬壮 专砖状讬 讝状诇 讚讜拽讗 讞转讬讻讜转 拽讟谞讜转 讚讛讗 诇讞讝拽讬壮 拽讬讬诪讬谞谉 讻讗谉 讚住状诇 讚讬爪讗讛 诪讻诇诇 讞讬讛, 讜讗状讻 讗讬谉 讻讗谉 诇讗 讗讘诪讛状讞 讜诇讗 讘诪讛状讞 讗诇讗 谞讘诇讛, 讜专拽 讘讘砖专 诪讛状讞 讗诪专讬谞谉 讚讗讬谞讜 诪讟诪讗 讚讙诐 讗讘诪讛状讞 诇讜诇讬 拽专讗 讚讻讬 讬诪讜转 诪谉 讛讘讛诪讛 讚诪谞讬壮 讚专砖讬谞谉 诇拽诪谉 拽讻状讞 注状讘 讚讗讘诪讛状讞 诪讟诪讗 讻谞讘诇讛 诇讗 讛讜讛 讬讚注讬谞谉 讚讗讬转 讘讬壮 讟讜诪讗讛, 讗讘诇 讘诪驻专讻住转 诇讞讝拽讬壮 讚讬爪讗讛 诪讻诇诇 讞讬讛 讗诇讗 讚注讚讬讬谉 诇讗 讘讗转 诇讻诇诇 诪转讛 讻诇 诪讛 讚驻讜专砖 诪诪谞讛 讜讚讗讬 讙诐 讘诇讗 拽专讗 讻谞讘诇讛 转讞砖讘, 讚讛讗 讙诐 讛讬讗 注讜诪讚转 诇诪讜转 诪讬讚.


讜注讬讬谉 讘讞壮 拽状讝 讘注讛讞转状住 讝爪状诇 砖讻壮 诇驻讬 讚注转 讛专诪讘状诐 讚谞拽讛状讜讜 谞讘诇讛 诪讞讬讬诐 讗诇讗 砖讗讬谞讜 诪讟诪讗 诪讞讬讬诐, 讜诪讻砖状讻 砖讞讟 讘讛 砖谞讬诐 讜讻讜壮 诇驻状讝 讘谞讻专讬 讘讟讛讜专讛 讜诪驻专讻住转 讜讗讻诇 讻讝讬转 诪诪谞讛 讬砖 讘讜 讗讬住讜专 讗讘诪讛状讞 讜讗讬住讜专 谞讘诇讛 注讻状诇. 讜讗诐 讻讚讘专讬讜 讻谉 讛讬壮, 讗讝 讗驻讬诇讜 诇专壮 讬讜讞谞谉 谞诪讬 讛讚讬谉 谞讜转谉 讚讘砖专 诪谉 讛诪驻专讻住转 讻讝讜 砖讻讘专 讗讬转 注诇讬讛 讗讬住讜专 讗讻讬诇转 谞讘诇讛 讗诇讗 砖讛讞讬讜转 诪爪讬诇 诪谉 讛讟讜诪讗讛 讗诐 讞转讱 诪诪谞讛 讻讝讬转 讘砖专 拽专讬 讘讬壮 讻诇 讗砖专 讬讙注 讘谞讘诇转诐 转讟诪讗, 讚讛专讬 注诇 讛讗讬 讘砖专 砖诐 谞讘诇讛 讛讜讛 讜讗讬谉 讘讜 讞讬讜转 讻讚讬 砖转爪讬诇 诪谉 讛讟讜诪讗讛, 讜讗讬谉 讝讛 讚讜诪讛 诇砖讗专 讘砖专 诪讛状讞 砖讗讬谉 讘讜 讟讜诪讗讛, 讚讛专讬 讗讬谉 注诇讬讜 砖诐 谞讘诇讛, 诪砖讗状讻 注诇 讘砖专 讝讛 砖诇讜拽讬谉 注诇讬讜 诪砖讜诐 谞讘诇讛. 讗讘诇 讚注 讚拽状讝 讝爪状诇 谞诪砖讱 讘讝讛 讗讞专讬 诪驻专砖讬 讛专诪讘状诐 讗砖专 讘讬讗专转讬 讘驻转讬讞讛 讜讘住讜讙讬壮 讚诪住讜讻谞转 诇注讬诇 讚祝 诇状讝 注状讗, 砖讘诪讞讻状转 诇讗 谞讞转讜 诇讚注转 讛专诪讘状诐 讻讬 讛专诪讘状诐 讘驻讬专讜砖 讻转讘 讚讙诐 诇讙讘讬 讗讬住讜专 讗讻讬诇转 谞讘诇讛 讘注讬谞谉 讚讜拽讗 诪转讛 讙诪讜专讛, 讜讻讗砖专 诪讜讻讞 讻谉 诪住讜讙讬壮 讚诪住讜讻谞转 注讬讬谉 讘诇讘 讗专讬壮 砖诐, 讗诇讗 讚讚注转 讛专诪讘状诐 讚讟专驻讛 讜谞讘诇讛 讞讚 诇讗讜 讛讜讗 讜讻讗砖专 讻转讘 驻状讚 诪诪状讗, 讚诪爪讟专驻讬谉 诪讛状讟 诪砖讜诐 讚讟专驻讛 转讞诇转 谞讘诇讛 讜诇讗 讞诇拽谉 讛讻转讜讘 诇砖谞讬诐 讗诇讗 诪砖讜诐 讚讗诐 砖讞讟 讗转 讛讟专驻讛 讜诇讗 讘讗 讛谞讘诇讜转 诇讬讚讬 讙诪专, 诪状诪 诇讜拽讬谉 讙诐 注诇 讛讟专驻讛 诇讞讜讚 砖讛讬讗 转讞诇转 谞讘诇讜转, 讗诪讜专 诪注转讛 讘谞拽讛状讜讜 讜驻住讛状讙 讚转讜 诇讗 诪爪讬 砖讞讟 砖讞讬讟讛 讛诪讟讛专转 诪讬讚讬 谞讘诇讛, 讛专讬 诪讬讚 拽专讬 谞讘诇讛 注状砖 住讜驻讛, 讚讻诇 讚讘专 砖住讜驻讜 诇讛讬讜转 讻谉 讘诇讬 住驻拽, 诇讻状注 讗诪专讬谞谉 讗讙诪诇诇状诪, 讜讗讬 讚讙诐 讘谞拽讛状讜讜 讘谞拽状讛 讛诇讗 讬讜讻诇 诇讙专专讛 讞转讬讻讜转 讞转讬讻讜转 讻诪讜 砖讗诪专 讞讝拽讬壮 讻讗谉 注讚 砖诇讗 转讘讗 诇讬讚讬 谞讘诇讜转 诇注讜诇诐, 讛诇讗 讛专诪讘状诐 讝状诇 讚讞讛 讝讗转 诪讛诇讻讛 讻诪讜 砖讛讘讗转讬 诇注讬诇, 讜住状诇 讚诪拽专讬 住讜驻讛 诇讟诪讗 讟讜诪讗讛 讞诪讜专讛, 讜诇讗 讘注讬 讛讻砖专, 讜讻诪砖状讻 诇诪注诇讛 讚讝讛 讚讘专 砖讗状讗 砖转讞讬讛 讻诇 讻讱, 讗讜诇诐 讗诐 讞转讱 讻讝讬转 诪诪谞讛 讛讗讬 讻讝讬转 讜讚讗讬 讬爪讗 诪谉 讛讻诇诇 砖诇 讛讘讛诪讛, 讚讛专讬 讛讗讬 讻讝讬转 讛讜讗 讘砖专 诪讛状讞 讜诇讗 谞讘诇讛, 讗讘诇 讟专驻讛 讛讜讛 讗诇讗 讚讘诪讛状讞 讜讟专驻讛 讞讚 诇讗讜 讛讜讗 讜讻专状讬 诇注讬诇 拽状讘 注状讘, 讜讻诪讜 砖驻住拽 讛专诪讘状诐 讝状诇, 讗讘诇 讘讞转讱 讗讘专 诪诪谞讛 讛专讬 讝讛 讟专驻讛 讜讙诐 讗讘诪讛状讞, 砖讛诐 转专讬 诇讗讜讬 讚诇讗 住转专讜 讗讛讚讚讜, 讗讘诇 讗讘诪讛状讞 讜谞讘诇讛 讛诪讛 转专转讬 讚住转专讜 讜讗状讗 诇注讘讜专 注诇 讞讚 讗讘专 讘砖谞讬 诇讗讜讜讬谉 讗诇讜, 讚谞讘诇讛 讛讜讗 讘砖专 诪谉 讛诪转, 讜讗讘专 诪讛状讞 讛讜讗 诪谉 讛讞讬 讚讜拽讗. 讜讻诇 讝讗转 诇专状讬 讚住状诇 讚诪驻专讻住转 诇讗讞专 砖讞讬讟转 讛住讬诪谞讬壮 注讚讬讬谉 讛讬讗 讻讞讬 诇讻诇 讚讘专, 讗讘诇 诇讞讝拽讬壮 讚诪砖讜讜讬壮 诇讛 诇讗讞专 砖讞讬讟转 讛住讬诪谞讬诐 诇讗讬谞讛 讞讬壮, 诇讬讻讗 讘讘讛诪讛 砖谞砖讞讟讛 讘驻讬住讜诇, 诇讗 诪砖讜诐 谞讘诇讛 讜讙诐 诇讗 诪砖讜诐 讟专驻讛, 讚讘谞讘诇讛 讻转讬讘 讻讬 讬诪讜转 讜讝讗转 讙诐 诇讗讬住讜专 讗讻讬诇转 谞讘诇讛 讻谉 讛讜讗, 讜讙诐 讟专驻讛 讗讬谞讛 讚讟专驻讛 诇讗 诪拽专讬 讗诇讗 讘注砖讛 讘讛 诪注砖讛 砖住讜驻讛 诇诪讜转 讗讞专 讝诪谉, 讗讘诇 讛讗讬 砖讞讬讟转 砖谞讬 住讬诪谞讬诐 注讜砖讛 讗讜转讛 讗讬谞讛 讞讬 诪讬讚, 讚讛专讬 诇讚讬讚讬壮 讬爪讗讛 诪讻诇诇 讞讬讛, 讜讗讬谉 讘讛 讗诇讗 讗讬住讜专 砖讗讬谞讛 讝讘讜讞讛 注讚 砖转诪讜转 诇讙诪专讬, 讚讗讝 转讛讬壮 谞讘诇讛 讙诪讜专讛 讛谉 诇注谞讬谉 讗讻讬诇讛 讜讛谉 诇注谞讬谉 讟讜诪讗讛, 讜讗状讻 讻诇 讛讞讜转讱 讻讝讬转 讘砖专 诪讘讛诪讛 砖谞驻住诇讛, 诇讗 讛讬壮 讘讛 诇讗讜 专拽 讗讬住讜专 注砖讛 讚讗状讝, 讜讝讗转 诪谉 讛转讬诪讗 诇讜诪专 讻谉, 讗讘诇 讗诐 谞讗诪专 讚诇讞讝拽讬壮 讻诇 砖讬爪讗讛 诪讻诇诇 讞讬讛 讙诐 讘诇讬 砖讜诐 拽专讗 讘砖专 讛驻讜专砖 诪诪谞讛 谞讘诇讛 讜诇讗 讘砖专 诪讛状讞 讻诪砖状讻 诇诪注诇讛 谞讬讞讗 讟讜讘讗, 讜诇讻谉 讬驻讛 讻转讘 专砖状讬 讝状诇 讚讚讜拽讗 讙专专讜 诇讞转讬讻讜转 拽讟谞讜转 讘驻讞讜转 诪讻讝讬转 讜讚讜状拽 讛讬讟讘 讻讬 讛讚讘专讬诐 讗诪讬转讬诐 讜拽讬诇讜专讬谉 诇注谞讬诐 讘住状讚.

